|  |  |  |
| --- | --- | --- |
| Република СрбијаАутономна Покрајина ВојводинаГрад ВршацГрадска управа Града ВршцаБрој 111-57/2021-IV14. децембар 2021. год.Вршац, Трг победе 1 |  |  |

На основу члана 7. Закона о локалној самоправи („Сл. гласник РС“, број 129/2007, 83/2014 - др. закон, 101/2016 - др. закон и 47/2018), члана 6. став 2. Закона о јавним службама („Сл. гласник РС“, број 42/91, 71/94, 79/2005 - др. закон, 81/2005 - испр. др. закона, 83/2005 - испр. др. закона и 83/2014 - др. закон) и Закључка Градског већа Града Вршца бр. 06.2-25/2021-III-01 од 08. децембра 2021. године, Градска управа Града Вршца, објављује

**Ј А В Н И П О З И В**

Позивају се сва заинтересована правна и физичка лица (предузетници) да доставе понуде за закључивање уговора о поверавању вршења послова из области културе и физичке културе у Граду Вршцу за период 01.01.2022-31.12.2022.године.

Правно или физичко лице које испуњава услове за обављање послова наведених у члану 2. текста Уговора о поверавању вршења послова из области културе и физичке културе у Граду Вршцу, који је саставни део овог јавног позива, уз пријаву дужан да поднесе и :

- Извод из Регистра АПР;

- Програм рада за 2022. годину за период 01.01.2022.-31.12.2022.године који обавезно садржи посебно исказана средства потребна за финансирање програмских активности, средства потребна за финансирање текућих расхода и издатака као и други елементи предвиђени текстом уговора (Ценовник);

- попуњени приложени текст уговора, парафиран на свакој страни као доказ о прихватању права и обавеза наведени у тексту уговора.

 Пријаве са доказима о испуњености услова доставити поштом на адресу Градска управа Вршац, 26300 Вршац, Трг победе бр.1 или путем Градске писарнице на истој адреси, а најкасније до 20.12.2021.год. до 10 часова.

 Јавни позив објавити на сајту Града Вршца.

|  |  |  |
| --- | --- | --- |
|  |  | начелник Градске управеСлавица Поповић с.р. |